Dempùs un escabòt de gojats e gojates (companhs de jòc de Tom e Joe) campèren, e s'arturèren a guardar peth dessús dera palissada deth clòs, en tot parlar, en ton respectuós, de se com auie hèt açò e aquerò eth darrèr viatge que lo vederen, e se com Joe didec aguesta e aquera petita fotèsa (prenhada de tenebrosa profecia, tau qu'ara pro qu'ac vedien); e cada blagaire senhalaue er endret exacte a on es gojats perdudi auien estat alavetz, e dempús higien bèra causa atau: e jo èra dret d'aguesta manèra, madeish que sò ara e tau que vos siguéssetz eth, que i èra apròp atau madeish; e eth arric d'aguesta manèra.